Document ID: /roh_data/filtered/fineweb-2-filterrobots_roh.jsonl.gz/59515

Devoziun per ils affons e lur mummas
Margis, ils 30 d’october allas 16 uras
Tema: Frederick da Leo Lionni
Duront la devoziun udin nus sco las miurs rimnan reservas pigl unviern. Mo tgei fa Frederick tochen che tschellas miurs lavuran? Da sias reservas udin nus en la historia.
Igl ei atun. La sera vegn ei pli e pli spert stgir. La natira ed ils animals van a durmir. Era nus mein la sera a durmir. Tgei fagein nus avon ch’ir a letg? Tgei fagein nus per saver sedurmentar? Forsa duvrein nus in uorset. Forsa fagein nus in’oraziun tiel Segner ni cantein ina canzun? Il Segner pertgira nus duront la notg.
Cordial beinvegni a pign e grond,
Irena
Devoziun per ils affons e lur mummas
Margis, ils 27 da november allas 16 uras
Tema: Il tschupi e la glisch dil temps d’advent
Duront la devoziun d’affons lein nus formar communablamein in tschupi d’advent e tedlar la historia dil tschupi d’advent. Lein ponderar co nus savein esser glisch duront il temps avon Nadal. Igl advent ei il temps da spetga sil Bambin.
Lein era nus prender temps en famiglia d’envidar las candeilas sil tschupi d’advent, raquintar historias, far oraziuns e cantar.
Cordial beinvegni a pign e grond,
Irena